**Sindre Lee-Ødegård** (født 1986) er en norsk lege og seniorforsker ansatt ved Oslo universitetssykehus og Universitetet i Oslo.

Bakgrunn og utdanning
---------------------

Lee-Ødegård gikk på videregående skole ved Steinerskolen på Hedemarken, hvor han ble uteksaminert i 2005. I årene 2005–2006 gikk han på rockelinja ved Trøndertun folkehøgskole, hvor han spilte gitar innenfor sjangrene thrash metal og black metal. Deretter flyttet han til Oslo hvor han jobbet med musikk i et år. I perioden 2007–2010 studerte Lee-Ødegård idrettsbiologi ved Norges idrettshøgskole. Deretter studerte Lee-Ødegård medisin ved Universitetet i Oslo, hvor han gikk på forskerlinjen og var medforfatter på flere viktige forskningspublikasjoner innenfor diabetes. I løpet av studieårene tok han dessuten masterkurser i helseinnovasjon og entreprenørskap og jobbet med avansert bioinformatikk og biostatistikk. Den 8. mai 2020 forsvarte han sin doktoravhandling om emnet *insulinresistens og fysisk aktivitet*.

Yrkeskarriere
-------------

Lee-Ødegård jobber som lege ved Avdeling for endokrinologi, sykelig overvekt og forebyggende medisin ved Oslo Universitetssykehus og ved Norsk Diabetessenter. Lee-Ødegård er også seniorforsker ved Universitetet i Oslo, Institutt for klinisk medisin. I tillegg er Lee-Ødegård med-redaktør i journalen *Cardiovascular Diabetology*, Lee-Ødegård har per 20. juni 2023 41 high-impact forsknings-publikasjoner med en H-index på 19. Lee-Ødegård er også medisinskfaglig ansvarlig i Helseresepten, som er en privat klinikk for medisinsk vekttap.

Omtale og utmerkelser
---------------------

Lee-Ødegård vant i 2021 Diabetesforbundets forskningspris for sin forskning på fysisk aktivitet og forebygging av type 2-diabetes. I 2022 mottok Lee-Ødegård Astra Zenecas forskningsstipend for diabetes, for å gjennomføre proteom-kartlegging hos personer med risiko for type 2-diabetes. I mai 2023 mottok Lee-Ødegård 10 millioner danske kroner fra Novo Nordisk Fonden for å forske på hvorfor innvandrere fra Sør-Asia har høyere risiko for å utvikle type 2-diabetes. I juni 2023 mottok Lee-Ødegård og Kåre Inge Birkeland 9 millioner norske kroner til å studere persontilpasset diabetesmedisin fra Helse Sør-Øst. I desember 2023 mottok Lee-Ødegård 4.5 millioner norske kroner fra Helse Sør-Øst til å studere en potensiell ny fedmemedisin.

Media
-----

Lee-Ødegård er engasjert i den norske offentlige debatten rundt fedme og diabetes og har snakket om emnet på *Debatten* i NRK, samt i *Nettavisen*, *VG*s vektklubb, Allers, Klikk.no, Dagbladet, TV2 og Healthtalk

Privatliv
---------

Lee-Ødegård er interessert i fysisk aktivitet og ernæring. Han bor i Oslo sammen med sin kone og barn.

Referanser
----------

1. ↑   Proff, besøkt 19. juni 2023[Hentet fra Wikidata]
2. 1 2   ORCID 0000-0002-0670-7555, besøkt 10. juni 2020[Hentet fra Wikidata]
3. ↑
4. ↑
5. ↑
6. ↑  «Ph.d.-disputaser». *Tidsskrift for Den norske legeforening*. 25. mai 2020. ISSN 0029-2001. Besøkt 25. juni 2023.
7. ↑
8. ↑
9. ↑
10. ↑
11. ↑
12. ↑
13. ↑  Haugen, Toril. «Diabetesforbundets forskningspris til Sindre Lee-Ødegård og Lars Christian Stene». *www.diabetes.no* **(norsk)**. Besøkt 25. juni 2023.
14. ↑  «Diabetesforbundets forskningspris til Sindre Lee-Ødegård og Lars Christian Stene | Diabetesforbundet». *kommunikasjon.ntb.no* **(norsk)**. Besøkt 25. juni 2023.
15. ↑  Kalveland, Julie (16. november 2021). «Tildeles pris for forskning på trening og diabetes». *www.dagensmedisin.no*. Besøkt 25. juni 2023.
16. ↑  Haugen, Toril. «Hedret med forskningspriser». *www.diabetes.no* **(norsk)**. Besøkt 25. juni 2023.
17. ↑  «(+) Tildelt forskningspris». *www.mittkongsvinger.no*. 20. november 2021. Besøkt 25. juni 2023.
18. ↑  «Stipendutdeling Astra Zeneca». *www.legeforeningen.no*. Besøkt 25. juni 2023.
19. ↑  «Sindre Lee Ødegård (post-doc) får stipend fra Norsk endokrinologisk Forening». *Oslo Diabetes Research Center* **(engelsk)**. 18. november 2022. Besøkt 25. juni 2023.
20. ↑  «Novo Nordisk Fonden uddeler 361 mio. kr. til talentfulde forskningsledere». *Novo Nordisk Fonden* **(dansk)**. Besøkt 25. juni 2023.
21. ↑  Kjersti Flugstad Eriksen (19. mai 2023). «Skal forske på hvorfor innvandrere fra Sør-Asia oftere får diabetes». *www.dagensmedisin.no*. Besøkt 25. juni 2023.
22. ↑
23. ↑  Castello, Claudio (22. mai 2023). «Skal forske på innvandrere og diabetes». *Utrop* **(engelsk)**. Besøkt 25. juni 2023.
24. ↑
25. ↑  «Da Siril sluttet på omstridt medisin kom smellen: – Spiste til jeg kastet opp». *Nettavisen* **(norsk)**. 6. mai 2023. Besøkt 25. juni 2023.
26. ↑  «VGs Vektklubb - varig ned i vekt i ditt tempo - Vektklubb». *www.vektklubb.no*. Besøkt 25. juni 2023.
27. ↑  Hans Anderssen (14. april 2023). «Novo spår rekord i salg og overskudd». *www.healthtalk.no*. Besøkt 25. juni 2023.
28. ↑  «Ragnar kvitt magefettet: – Glimrende metode!». *dagbladet.no* **(norsk)**. 18. mai 2023. Besøkt 25. juni 2023.
29. ↑  Odd Leif Andreassen (9. september 2018). «(+) Vant etter to omspill». *ht.no* **(norsk)**. Besøkt 25. juni 2023.
30. ↑  Din kilde

Eksterne lenker
---------------

* (no) Sindre Lee-Ødegård hos Universitetet i Oslo

|  |  |
| --- | --- |
| Oppslagsverk/autoritetsdata | ORCID **·** CRIStin
 |